钦定古今图书集成/方舆汇编/职方典/第1109卷 > 台湾府疆域图
## 钦定古今图书集成/方舆汇编/职方典/第1109卷 > 台湾府疆域图

本府

东至《保大理》大脚山五十里为界。是曰“中路” ；人皆汉人。

西至澎湖，大海洋为界，亦汉人居之。除《澎湖》水程四更。〈水程无里铺，舟人只以“更数定远近。” 一更，大约旱程五十里。〉外广五十里。

南至沙马矶头六百三十里为界，是曰“南路。矶。” 以内诸社，汉番杂处，耕种是事。馀诸社里庄，多属汉人。

北至鸡笼山二千三百一十五里为界。是曰“北路” ，土番居多；惟近府治者，汉、番参半。

至于东方山外青山，迤南亘北，皆不奉教。生番出没其中，人迹不经之地，延袤广狭，莫可测识。台湾县：〈附郭。〉

东至保大里大脚山，五十里。

西至澎湖，水程四更；除水程外，广五十里；南至凤山县依仁里交界十里。

北至新港溪，与诸罗县交界四十里。

南北延袤五十里

凤山县

东至淡水溪二十五里

西：至打鼓山港：二十五里。

南至沙马矶头，三百七十里。

北至台湾县文贤里，一百二十五里。

东西广五十里，南北袤四百九十五里。

诸罗县

东：至大龟佛山，二十一里。

西至大海三十里

南至新港溪，与台湾县交界一百四十里；北至鸡笼城，二千一百七十五里。

东西广五十一里，南北袤二千三百一十五里。